**Ministru kabineta noteikumu projektu**

**“Grozījumi Ministru kabineta 2017.** **gada 18.** **jūlija noteikumos Nr. 416 „Hroniskās novājēšanas slimības uzraudzības un kontroles kārtība”” un “Grozījums Ministru kabineta 2012. gada 17. aprīļa noteikumos Nr. 275 „Prasības tādu dzīvnieku izcelsmes blakusproduktu un atvasinātu produktu apritei, kas nav paredzēti cilvēku patēriņam””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Noteikumu projekti izstrādāti, jo ir stājies spēkā Īstenošanas lēmums Nr. 2017/2181, kurā papildus tiek noteiktas prasības dzīvnieku pievilināšanai paredzētā briežu dzimtas dzīvnieku urīna izmantošanai, laišanai tirgū dalībvalstu teritorijā, importēšanai no trešajām valstīm, kā arī ievešanai no Norvēģijas un dalībvalstīm un eksportēšanai. Tāpat Īstenošanas lēmumā Nr. 2017/2181 noteiktais briežu dzimtas dzīvnieku pārvietošanas un dzīvnieku pievilināšanai paredzētā briežu dzimtas dzīvnieku urīna izmantošanas prasību piemērošanas periods pagarināts līdz 2020. gada 31. decembrim. |
| **I. Tiesību akta projekta izstrādes nepieciešamība** |
| 1. | Pamatojums | Komisijas 2017. gada 21. novembra Īstenošanas lēmums Nr. 2017/2181, ar ko groza īstenošanas lēmumu (ES) 2016/1918 par dažiem drošības pasākumiem attiecībā uz hronisko novājēšanas slimību (turpmāk – Īstenošanas lēmums Nr. 2017/2181). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban spēkā ir:1) Ministru kabineta 2017. gada 18. jūlija noteikumi Nr. 416 „Hroniskās novājēšanas slimības uzraudzības un kontroles kārtība” (turpmāk – noteikumi Nr. 416), kas reglamentē briežu dzimtas dzīvnieku pārvietošanas nosacījumus starp Eiropas Savienības dalībvalstīm (turpmāk – dalībvalsts) un Norvēģiju, kā arī hroniskās novājēšanas slimības (turpmāk – HNS) uzraudzības un kontroles pasākumus, nosakot tiesisko regulējumu iesaistītajām personām un institūcijām.Tāpat noteikumos Nr. 416 noteikts, ka prasības briežu dzimtas dzīvnieku pārvietošanai starp Norvēģiju un dalībvalstīm saskaņā ar Komisijas 2016. gada 28. oktobra Īstenošanas lēmumu (ES) Nr. 2016/1918 par dažiem drošības pasākumiem attiecībā uz hronisko novājēšanas slimību (turpmāk – Īstenošanas lēmums Nr. 2016/1918) piemēro līdz 2017. gada 31. decembrim;2) Ministru kabineta 2012. gada 17. aprīļa noteikumi Nr. 275 „Prasības tādu dzīvnieku izcelsmes blakusproduktu un atvasinātu produktu apritei, kas nav paredzēti cilvēku patēriņam”” (turpmāk – noteikumi Nr. 275), kuros noteikts aizliegums dzīvnieku pievilināšanai paredzētā briežu dzimtas dzīvnieku urīna izmantošanai, laišanai tirgū Latvijas teritorijā, ievešanai no trešajām valstīm un dalībvalstīm, kā arī eksportēšanai.Tomēr noteikumi Nr. 275 nenosaka HNS uzraudzības un kontroles kārtību, kā arī detalizētus pienākumus iesaistītajām personām un institūcijām. Ir stājies spēkā Īstenošanas lēmums Nr. 2017/2181, kurā papildus tiek noteiktas prasības dzīvnieku pievilināšanai paredzētā briežu dzimtas dzīvnieku urīna izmantošanai, laišanai tirgū dalībvalstu teritorijā, importēšanai no trešajām valstīm, kā arī ievešanai no Norvēģijas un dalībvalstīm un eksportēšanai, un Īstenošanas lēmumā Nr. 2017/2181 noteiktais briežu dzimtas dzīvnieku pārvietošanas un dzīvnieku pievilināšanai paredzētā briežu dzimtas dzīvnieku urīna izmantošanas prasību piemērošanas periods pagarināts līdz 2020. gada 31. decembrim.Kā norādīts Īstenošanas lēmuma Nr. 2017/2181 pamatojumā, grozījumi Īstenošanas lēmumā Nr. 2016/1918 tika izdarīti, ievērojot to, ka līdz 2017. gada 28. jūnijam Norvēģijā konstatēti jauni seši HNS uzliesmojumi briežu dzimtas dzīvniekiem. Tāpat Eiropas Pārtikas nekaitīguma iestāde 2016. gada 2. decembra atzinumā “Chronic wasting disease (CWD) in cervids” (<http://www.efsa.europa.eu/en/efsajournal/pub/4667>) norādījusi, ka pastāv risks ar briežu dzimtas dzīvnieku urīnu, kas paredzēts dzīvnieku pievilināšanai, ievazāt HNS ierosinātāju briežu dzimtas dzīvniekiem no HNS skartajām valstīm un trešajām valstīm. Ievērojot minēto, nepieciešams:1) no noteikumiem Nr. 275 svītrot tiesību normu, kas reglamentē dzīvnieku pievilināšanai paredzētā briežu dzimtas dzīvnieku urīna izmantošanas prasības, lai regulējums nebūtu noteikts divos normatīvajos aktos;2) papildināt noteikumus Nr.416 ar prasībām dzīvnieku pievilināšanai paredzētā briežu dzimtas dzīvnieku urīna izmantošanai;3) noteikumos Nr.416 pagarināt briežu dzimtas dzīvnieku pārvietošanas un briežu dzimtas dzīvnieku urīna izmantošanas prasību piemērošanas periodu līdz 2020. gada 31. decembrim.Sagatavoti šādi Ministru kabineta noteikumu projekti:1) “Grozījumi Ministru kabineta 2017. gada 18. jūlija noteikumos Nr. 416 „Hroniskās novājēšanas slimības uzraudzības un kontroles kārtība”” (turpmāk – grozījumi noteikumos Nr. 416);2) „Grozījums Ministru kabineta 2012. gada 17. aprīļa noteikumos Nr. 275 „Prasības tādu dzīvnieku izcelsmes blakusproduktu un atvasinātu produktu apritei, kas nav paredzēti cilvēku patēriņam””.Minētās problēmas Ministru kabineta noteikumu projekti atrisinās pilnībā. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests |
| 4. | Cita informācija | HNS ir hroniska centrālās nervu sistēmas slimība briežu dzimtas dzīvniekiem, kam novēro sugai neraksturīgas pārmaiņas uzvedībā, kustību traucējumus un organisma vispārējā stāvokļa pasliktināšanos, turklāt nav izslēgtas aizdomas, ka HNS var radīt risku sabiedrības veselībai. HNS ir viena no slimībām, kas ietilpst transmisīvo sūkļveida encefalopātiju slimību grupā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministru kabineta noteikumu projektos noteiktais tiesiskais regulējums attiecas uz dzīvnieku īpašniekiem vai turētājiem, kas audzē un tur briežu dzimtas dzīvniekus. Pēc Lauksaimniecības datu centra informācijas, Latvijā 2017. gada 1. janvārī ir reģistrēti 111 briežu dzimtas dzīvnieku īpašnieki un 12 590 briežu dzimtas dzīvnieki iežogotās platībās. Tāpat tiesiskais regulējums attieksies uz medniekiem, kuri vēlēsies izmantot, laist tirgū Latvijas teritorijā, ievest no trešajām valstīm un dalībvalstīm, kā arī eksportēt briežu dzimtas dzīvnieku urīnu, kas paredzēts dzīvnieku pievilināšanai. Latvijā ir reģistrēti 2074 medību iecirkņi un 21 000 mednieku izsniegtas mednieka sezonas kartes. |
| 2. | Tiesiskā regulējuma ietekme uz tautsaimniecību un administratīvo slogu | Projekti šo jomu neskar. |
| 3. | Administratīvo izmaksu monetārs novērtējums | Projekti šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekti šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Saistītie Ministru kabineta noteikumu projekti, par kuriem sagatavota šī apvienotā anotācija:1) „Grozījumi Ministru kabineta 2017. gada 18. jūlija noteikumos Nr. 416 „Hroniskās novājēšanas slimības uzraudzības un kontroles kārtība””;2) „Grozījums Ministru kabineta 2012. gada 17. aprīļa noteikumos Nr. 275 „Prasības tādu dzīvnieku izcelsmes blakusproduktu un atvasinātu produktu apritei, kas nav paredzēti cilvēku patēriņam””. |
| 2. | Atbildīgā institūcija | Zemkopības ministrija |
| 3. | Cita informācija | Noteikumu projekti tiks virzīti vienā paketē pieņemšanai vienlaikus. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu Nr. 416 grozījumos iekļautas tiesību normas, kas izriet no Komisijas 2017. gada 21. novembra Īstenošanas lēmuma Nr. 2017/2181, ar ko groza īstenošanas lēmumu (ES) 2016/1918 par dažiem drošības pasākumiem attiecībā uz hronisko novājēšanas slimību (turpmāk – Īstenošanas lēmums Nr. 2017/2181). |
| 2. | Citas starptautiskās saistības | Projekti šo jomu neskar. |
| 3. | Cita informācija | Nav. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Īstenošanas lēmums Nr. 2017/2181. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Īstenošanas lēmuma Nr. 2017/2181 1. panta 1.punkts  | Noteikumu Nr. 416 grozījumu 2. punkts (noteikumu Nr. 416 11.1, 11.2 un 11.3punkts) | ES tiesību akta vienība tiek pārņemta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma Nr. 2017/2181 1. panta 2.punkts  | Noteikumu Nr. 416 grozījumu 3. punkts (noteikumu Nr. 416 24.punkts) | ES tiesību akta vienība tiek pārņemta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma Nr. 2017/2181 1. panta 3.punkts  | Noteikumu Nr. 416 grozījumu 2. punkts (noteikumu Nr. 416 11.3punkts) | ES tiesību akta vienība tiek pārņemta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Īstenošanas lēmumā Nr. 2017/2181 nav dota rīcības brīvība dalībvalstij ieviest tiesību normas. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekti šo jomu neskar. |
| Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| **2. tabula** |
| Projekti šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekti ievietoti Zemkopības ministrijas tīmekļa vietnē [www.zm.gov.lv](http://www.zm.gov.lv) no 2017. gada 7. decembra līdz 21. decembrim.  |
| 2. | Sabiedrības līdzdalība projekta izstrādē | Noteikumu projekts elektroniski nosūtīts saskaņošanai biedrībām “Lauksaimnieku organizāciju sadarbības padome” un “Zemnieku saeima”. |
| 3. | Sabiedrības līdzdalības rezultāti | Biedrība „Lauksaimnieku organizāciju sadarbības padome” 2017. gada 22. decembrī saskaņoja noteikumu projektu bez iebildumiem.Par tīmekļa vietnē www.zm.gov.lv ievietoto noteikumu projektu iebildumi un priekšlikumi no sabiedrības netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekti šo jomu neskar. |
| 3. | Cita informācija | Nav. |

Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Tauriņa, 67027064

Sigita.Taurina@zm.gov.lv